craciuncg/RoMedQA_v2 huggingface dataset:
Despre hematii se pot afirma următoarele:
1. în sângele arterial, transportă 98,5% din O2 sub formă de oxihemoglobină
2. împreună cu celelalte elemente figurate, se fixează în ochiurile rețelei de fibrină
3. sunt celule fără nucleu și mitocondrii, care participă la menținerea echilibrului acido-bazic
4. emit pseudopode care le asigură traversarea porilor peretelui capilar, trecând în țesuturi
5. în repaus, în medie, petrec 0,50 secunde în capilarele pulmonare de la nivelul acinului pulmonar
Răspuns corect: 123
Referitor la volumul curent respirator este adevărat că:
1. reprezintă volumul de aer ce poate fi schimbat în repaus
2. reprezintă aproximativ 500 ml de aer
3. reprezintă volumul de aer ce rămâne în plămâni după o expirație forțată
4. reprezintă volumul maxim de aer ce poate fi schimbat la nivel pulmonar
5. niciun răspuns corect
Răspuns corect: 12
Cantitatea de sânge care curge printr-un vas într-o unitate de timp este mai mare dacă:
1. vâscozitatea sângelui este mai mică
2. presiunea sanguină este mai mică
3. vasul de sânge este mai lung
4. diametrul vasului de sânge este mai mare
5. niciun răspuns corect
Răspuns corect: 14
Printre cauzele edemului se numără:
1. infecțiile
2. inflamațiile
3. cantitate crescută de proteine în sânge
4. tumefierea
5. niciun răspuns corect
Răspuns corect: 12
Splina este:
1. localizată între mușchiul diafragmă și colonul transvers
2. organ abdominal
3. localizată între mușchiul diafragmă și plămâni
4. localizată inferior lojei gastrice
5. organ pelvian
Răspuns corect: 12
Sinartrozele reprezintă:
1. articulații sinoviale
2. articulații fixe
3. articulații mobile
4. articulații cu grad mare de mișcare
5. articulații imobile
Răspuns corect: 25
Epiteliul simplu cubic:
1. are funcție de protecție și absorbție
2. se găsește pe suprafața ovarului și fața anterioară a cristalinului
3. alcătuiește epiteliul pigmentar al retinei
4. se găsește în anumite părți ale tubilor seminiferi
5. niciun răspuns corect
Răspuns corect: 23
Care dintre următoarele efecte aparțin estrogenilor:
1. favorizarea activității osteoclastelor
2. stimularea anabolismului proteic
3. apariția și dezvoltarea caracterelor sexuale secundare
4. dispunerea caracteristică a țesutului adipos subcutanat
5. stimularea pătrunderii glucozei în celule și a glicogenogenezei
Răspuns corect: 234
Care din următoarele structuri anatomice sunt situate în interiorul orbitei:
1. ramuri ale nervului abducens
2. ramuri ale nervului oculomotor
3. mușchii irisului și mușchii corpului ciliar
4. ramuri ale nervului facial
5. mușchii drept superior, drept inferior, oblic superior, oblic inferior
Răspuns corect: 1235
Referitor la testicul este adevărat:
1. spermatocitele primare se produc prin diviziunea meiotică a spermatogoniilor
2. chiasmele se produc în profaza I a spermatogenezei
3. canalele eferente drenează rete testis în ductul deferent
4. celulele sustentaculare protejează spermatozoizii în curs de dezvoltare de sistemul imunitar
5. niciun răspuns corect
Răspuns corect: 24
Fac parte din clasa catecolaminelor:
1. dopamina
2. serotonina
3. noradrenalina
4. acetilcolina
5. adrenalina
Răspuns corect: 135
La nivelul plămânului se găsesc:
1. la sfârșitul unei expirații normale: capacitatea reziduală funcțională
2. la sfârșitul unei expirații forțate: volumul rezidual + volumul expirator de rezervă
3. la începutul unei inspirații normale: volumul curent + capacitatea reziduală funcțională
4. la sfârșitul unei inspirații forțate: capacitatea pulmonară totală
5. la sfârșitul unei inspirații normale: volumul curent + volumul expirator de rezervă + volumul rezidual
Răspuns corect: 145
Găsiți afirmația/afirmațiile false despre articulații:
1. gomfoza este o amfiartroză
2. articulația sacroiliacă este un exemplu de sinartroză
3. gomfoza este o sinartroză
4. la nivelul patelei putem găsi burse
5. niciun răspuns corect
Răspuns corect: 12
Sucul gastric conține:
1. acid clorhidric, secretat de celulele parietale
2. factorul intrinsec, secretat de celulele principale
3. pepsine, secretată de celulele caliciforme
4. pepsinogen, secretat de celulele principale
5. niciun răspuns corect
Răspuns corect: 14
Izotopii:
1. diferă prin numărul de neutroni
2. au același număr atomic
3. au aceeași masă atomică
4. diferă prin numărul de protoni
5. niciun răspuns corect
Răspuns corect: 12
În desfășurarea ciclului cardiac următoarele enunțuri sunt false:
1. sistola atrială se desfășoară concomitent cu diastola generală
2. diastola atrială se desfășoară independent de diastola generală
3. diastola generală începe odată cu diastola ventriculară
4. sistola ventriculară se desfășoară concomitent cu o parte a diastolei atriale
5. sistola atrială este concomitentă cu sistola ventriculară
Răspuns corect: 125
De la nivelul aortei descendente se desprind:
1. ramuri viscerale toracice: bronșice, pericardice și esofagiene
2. arterele iliace externe ce se continuă cu arterele femurale
3. arterele testiculare, respectiv ovariene
4. ramuri viscerale abdominale: splenică, hepatică și gastrică stângă
5. trunchiul celiac, ce vascularizează o parte din colon și din rect
Răspuns corect: 13
Referitor la ciclul menstrual este adevărat:
1. scurgerea menstruală conține atât celule epiteliale, cât și celule anucleate
2. în zilele 7-8 se îngroașă stratul funcțional al endometrului
3. în lipsa fecundației, corpul galben se va pregăti pentru un nou ciclu menstrual
4. nivelul de estrogen este cel mai ridicat în ziua 14 a ciclului
5. niciun răspuns corect
Răspuns corect: 12
Care dintre următoarele afirmații nu sunt adevărate?
1. osificarea desmală realizează și creșterea în grosime a oaselor lungi
2. dezvoltarea oaselor se realizează prin transformarea țesutului osos în țesut cartilaginos
3. țesutul osos trabecular se găsește și în epifizele oaselor lungi
4. la vârstnici, măduva din canalul central al diafizei oaselor lungi este cenușie, nefuncțională
5. după oprirea creșterii, epifizele rămân acoperite de cartilaj metafizar
Răspuns corect: 25
Prezintă organite specifice celule din structura:
1. irisului
2. corpului ciliar
3. retinei
4. cristalinului
5. niciun răspuns corect
Răspuns corect: 123
La nivelul epigastrului se află organe ale căror celule:
1. secretă gastrină
2. secretă mucus
3. secretă pepsină
4. excretă bilirubină
5. niciun răspuns corect
Răspuns corect: 124
Despre zgomotele Korotkoff sunt corecte următoarele enunțuri:
1. sunt zgomote cardiace
2. primul zgomot semnifică presiunea arterială sistolică
3. dispariția zgomotelor semnifică presiunea arterială diastolică
4. sunt produse de curgerea turbulentă a sângelui prin dezumflarea manșetei
5. sunt produse de comprimarea venelor de către manșeta sfigmomanometrului
Răspuns corect: 234
Următoarele afirmații referitoare la mușchi sunt adevărate:
1. cardiac poate avea durata potențialului de acțiune de 287 msec
2. cardiac conține fibre care au un tub T pe sarcomer aflat la nivelul joncțiunilor A și I
3. scheletic are perioadă refractară absolută de 1-2 msec
4. scheletic poate avea timpul de contracție de 150 msec
5. niciun răspuns corect
Răspuns corect: 13
Pe parcursul dezvoltării fetale, referitor la oase, este adevărat că:
1. se dezvoltă placa epifizară ce asigură creșterea în lungime a oaselor plate
2. osul brațului se formează prin osificare endocondrală
3. prin osificare intramembranoasă se dezvoltă țesutul osos spongios al oaselor craniene
4. cartilajul articular al oaselor plate se dezvoltă la nivelul epifizelor
5. niciun răspuns corect
Răspuns corect: 23
Factorii determinanți ai presiunii arteriale sunt:
1. rezistența periferică - totalitatea factorilor ce favorizează curgerea sângelui prin vase
2. elasticitatea - contribuie la menținerea tensiunii arteriale în diastolă și crește cu vârsta
3. rezistența periferică - direct proporțională cu vâscozitatea sângelui și lungimea vasului
4. volemia - concordantă cu variația lichidelor extracelulare
5. rezistența periferică - maximă la nivelul arteriolelor
Răspuns corect: 345
Care din următoarele afirmații sunt corecte:
1. secreția de K+ din tubul contort distal se face exclusiv prin mecanisme pasive
2. presiunea coloid-osmotică a proteinelor din capsula Bowman este considerată zero
3. ionul de H+ se secretă pasiv în tubul contort proximal
4. prin secreție, rinichii intervin și în reglarea concentrației plasmatice a K+, acid uric, creatinină
5. niciun răspuns corect
Răspuns corect: 24
Ce putem spune despre limfa colectată din membrul inferior drept:
1. ajunge în vena subclaviculară stângă
2. este drenată de ductul limfatic drept
3. conține un amestec de fluid și celule filtrate
4. are același sens de curgere ca și hematiile încărcate cu O2
5. niciun răspuns corect
Răspuns corect: 13
Ligamentul larg al uterului:
1. cuprinde ligamentul uterosacral
2. este o structură fibro-musculară
3. este un pliu al peritoneului
4. este situat în planul sagital
5. niciun răspuns corect
Răspuns corect: 13
Despre metabolism se pot afirma următoarele:
1. reacțiile din cursul său se pot realiza cu consum sau cu eliberare de energie
2. cuprinde reacții de oxidare și de reducere
3. reprezintă totalitatea proceselor fizice și chimice care au loc în tractul gastrointestinal
4. se măsoară prin rata metabolică, determinată postprandial sau în timpul efortului fizic
5. are două componente principale ce permit sinteza și, respectiv, degradarea moleculelor complexe
Răspuns corect: 125
Creșterea nivelului de Ca în sânge apare în cazul:
1. scăderii absorbției calciului la nivelul mucoasei intestinale
2. stimulării activității osteoclastelor
3. creșterii nivelului calcitoninei în sânge
4. stimulării activării renale a vit. D de către PTH
5. niciun răspuns corect
Răspuns corect: 24
Despre hormonii sexuali masculini:
1. hormonul eliberator al gonadotropinelor reglează eliberarea de LH, dar nu și de FSH
2. testosteronul stimulează sinteza proteică
3. după pubertate este produs mult testosteron
4. testosteronul este un hormon androgen ce după pubertate ajută la coborârea testiculelor din scrot
5. niciun răspuns corect
Răspuns corect: 23
Principalele forțe care controlează sensul deplasării între capilare și lichidul interstițial sunt:
1. presiunea hidrostatică
2. legea Starling
3. presiunea coloid-osmotică
4. filtrarea și reabsorbția
5. niciun răspuns corect
Răspuns corect: 13
Un pacient se prezintă în clinica de endocrinologie pentru următoarele acuze: tahicardie, tegumente umede și calde, exoftalmie. Cel mai probabil acest pacient:
1. în condiții normale, TSH-ul ar trebui să scadă prin feedback negativ
2. cel mai probabil, pacientul va prezenta o creștere în greutate
3. este posibil un exces de TSH
4. poate prezenta o stare de slăbiciune generalizată
5. niciun răspuns corect
Răspuns corect: 13
Următoarele enunțuri referitoare la ficat sunt adevărate:
1. sintetizează cele mai multe proteine plasmatice
2. produce bila, care se varsă în duoden
3. realizează glicogenogeneză, glicogenoliză și gluconeogeneză
4. depozitează fier sub formă de apoferitină
5. descompune aminoacizii, formând acetil coenzima A
Răspuns corect: 1235
Selectați afirmațiile adevărate privind glandele suprarenale:
1. cortizolul crește catabolismul în musculatura somatică
2. adrenalina contractă vasele din viscere
3. cortizolul crește numărul de plachete sanguine
4. noradrenalina are numai acțiuni vasodilatatoare
5. aldosteronul determină kaliurie și acidurie în tubii contorți proximali
Răspuns corect: 123
Următoarele afirmații sunt adevărate:
1. neutrofilele reprezintă 52-62% din totalul leucocitelor
2. la un adolescent cu aport zilnic de 10 mg de acid ascorbic, în timp, se pot instala tulburări respiratorii
3. concentrația calciului salivar este de 9 mg/dL
4. plasma sanguină conține 9% proteine
5. o moleculă de hemoglobină se poate combina cu maximum 4 atomi de O2
Răspuns corect: 12
Care dintre următoarele structuri nu fac parte din labirintul membranos?
1. lama spirală
2. utricula
3. columela
4. sacula
5. niciun răspuns corect
Răspuns corect: 13
Despre etajul mijlociu al trunchiului cerebral este corect să se afirme:
1. posterior de el este cavitatea ventriculului IV cu LCR
2. în partea lui anterioară se află ieșirea axonilor ramurii mandibulare a nervului trigemen
3. conține originea inervației motorii a mușchilor orbiculari ai pleoapelor
4. conține nucleul salivator inferior format din neuroni preganglionari
5. niciun răspuns corect
Răspuns corect: 123
Hematopoieza are loc:
1. în lacunele lamelelor osoase
2. în epifiza humerusului
3. în spațiile dintre traveele osoase
4. la nivelul plăcii epifizare
5. niciun răspuns corect
Răspuns corect: 23
Neuronii din cornul anterior medular inervează:
1. mușchii vascularizați de artera axială
2. toți mușchii gâtului
3. mușchii vascularizați de artera toracică internă
4. mușchiul ce separă cavitatea toracică de cea abdominală
5. niciun răspuns corect
Răspuns corect: 134
Referitor la aldosteron:
1. este un hormon glucocorticoid
2. are ca rezultat final reabsorbția apei, la fel ca ADH
3. hiposecreția acestuia poate cauza insuficiență cardiacă
4. acționează la nivelul întregului nefron
5. niciun răspuns corect
Răspuns corect: 23
Care afirmație/afirmații este/sunt falsă/false?
1. țesutul conjunctiv reticulat se întâlnește la nivelul ficatului
2. celulele glandelor merocrine rămân intacte în timpul secreției
3. microglia este macrofagul localizat la nivelul splinei
4. membrana bazală conține în structura ei doar fibre elastice
5. niciun răspuns corect
Răspuns corect: 34
Despre potențialul de acțiune sunt adevărate următoarele afirmații:
1. se produce datorită acțiunii pompei de Na+/K+ de la nivelul membranei celulelor excitabile
2. se formează în urma contactului dintre substanțele sapide și moleculele proteice receptoare de la nivelul chemoreceptorilor din papilele filiforme
3. prezintă o formă particulară la nivelul fibrei miocardice, ceea ce explică starea refractară absolută a inimii din timpul sistolei
4. se transmite "saltatoriu", cu o viteză de 100 m/s, la nivelul axonilor mielinizați
5. se propagă cu 30 m/s de-a lungul miofibrilei, ca urmare a transmiterii impulsului la nivelul plăcii motorii
Răspuns corect: 34
Participă la flexia antebrațului mușchiul/mușchii:
1. pronator rotund
2. coracobrahial
3. brahioradial
4. pronator pătrat
5. niciun răspuns corect
Răspuns corect: 13
Referitor la splină este adevărat că:
1. hilul splenic se localizează în vecinătatea amprentei gastrice
2. se localizează supradiafragmatic
3. filtrează sângele
4. în hilul splenic se găsește vena portă
5. niciun răspuns corect
Răspuns corect: 13
Referitor la orientarea generală în corpul uman este adevărat că:
1. un plan parasagital împarte corpul în două jumătăți egale
2. cavitatea pericardică este localizată cranial de cavitatea peritoneală
3. lateral de regiunea hipogastrică se află regiunile inghinale
4. regiunea ombilicală este localizată inferior de regiunea hipogastrică
5. niciun răspuns corect
Răspuns corect: 23
Despre receptorii senzoriali tegumentari sunt corecte următoarele:
1. furnizează senzațiile la atingere, presiune, temperatură, lumină, durere
2. se pot localiza la nivelul epidermului
3. receptorii pentru durere sunt stimulați mai greu față de ceilalți receptori
4. se pot localiza la nivelul dermului
5. celulele Merkel sunt stimulate mai greu față de ceilalți receptori
Răspuns corect: 24
Nivelul scăzut de glucoză în sânge stimulează:
1. glicogenogeneza hepatică
2. secreția celulelor beta din insulele Langerhans
3. gluconeogeneza hepatică
4. glicogenoliza hepatică
5. niciun răspuns corect
Răspuns corect: 34
Despre glicoliză este adevărat:
1. dintr-o moleculă de glucoză câștigul net de ATP este de două molecule
2. dintr-o moleculă de glucoză se formează două molecule de acid piruvic
3. ATP-ul este folosit în reacțiile 1 și 2
4. ATP-ul se formează în reacțiile 6, 7, 8 și 9
5. niciun răspuns corect
Răspuns corect: 12
Chilomicronii se găsesc în:
1. limfă
2. plasmă
3. enterocit
4. neuron
5. niciun răspuns corect
Răspuns corect: 123
Alegeți afirmațiile false:
1. excesul de STH la adulți produce gigantism
2. STH-ul este o proteină alcătuită din 31 aminoacizi
3. HGH-ul stimulează creșterea organismului
4. hiposecreția de ADH duce la senzație excesivă de sete
5. niciun răspuns corect
Răspuns corect: 12
Următoarele celule sunt implicate direct în distrugerea celulelor tumorale:
1. limfocitele T helper
2. limfocitele natural killer
3. limfocitele T citotoxice
4. limfocitele B
5. niciun răspuns corect
Răspuns corect: 23
În faza proliferativă a ciclului menstrual:
1. stratul funcțional al endometrului se desprinde de pe peretele uterin
2. stratul funcțional al endometrului se îngroașă
3. crește nivelul estrogenului și al progesteronului
4. glandele endometriale secretă nutrienți
5. niciun răspuns corect
Răspuns corect: 23
Neuroni preganglionari parasimpatici se pot localiza în:
1. partea lombară a măduvei spinării
2. partea toracică a măduvei spinării
3. bulbul rahidian
4. partea sacrală a măduvei spinării
5. niciun răspuns corect
Răspuns corect: 34
Selectați afirmațiile corecte referitoare la pigmenții vizuali:
1. scăderea concentrației lor crește sensibilitatea ochiului la lumină
2. cantitatea lor crește la întuneric și datorită resintezei acestora pe seama retinenului provenit din vitamina A
3. sunt de trei feluri în celulele receptoare cu conuri, fiind numiți rodopsine
4. se descompun în retinen și opsine ca urmare a expunerii mult timp la lumină puternică a celulelor fotoreceptoare
5. fac parte din structura membranei celulelor fotoreceptoare
Răspuns corect: 245
În timpul acomodării pentru vederea de aproape:
1. cristalinul devine mai convex
2. cristalinul se aplatizează
3. mușchiul ciliar se contractă
4. ligamentul suspensor este pus în tensiune
5. niciun răspuns corect
Răspuns corect: 13
Referitor la nervul olfactiv este adevărat că:
1. ajunge în bulbul olfactiv
2. traversează lama cribriformă a osului sfenoid
3. este flancat de celule de susținere
4. pornește din neuroni bipolari
5. niciun răspuns corect
Răspuns corect: 14
Articulațiile centurii pelviene sunt:
1. sindesmoze
2. amfiartroze
3. suturi
4. simfize
5. gomfoze
Răspuns corect: 24
Gabriel aleargă un cross de 10 km însă nu își dozează corect cantitatea de lichid din sticlă, rămânând astfel fără apă la kilometrul 3. În această situație:
1. angiotensina II va stimula eliberarea de hormoni mineralocorticoizi
2. sistemul tampon fosfat va acționa la nivelul tubilor renali și va lega ionii de K pentru a-i putea elimina din urină
3. osmoreceptorii din hipotalamus sunt stimulați, producând indirect senzația de sete
4. baroreceptorii sunt stimulați de presiuni sanguine scăzute
5. niciun răspuns corect
Răspuns corect: 13
Identificați afirmațiile corecte despre modificările ce apar în timpul inspirației de repaus:
1. diafragma coboară
2. presiunea pleurală este negativă
3. presiunea alveolară este negativă
4. grilajul costal coboară
5. niciun răspuns corect
Răspuns corect: 123
Despre filtrarea glomerulară se poate afirma:
1. se filtrează aproximativ 7,5 l de sânge pe oră
2. se realizează în tubul contort proximal
3. la un bărbat sănătos se filtrează 180 de litri de plasmă pe zi
4. scade consecutiv cu creșterea presiunii coloid osmotice a sângelui
5. niciun răspuns corect
Răspuns corect: 34
Ganglionul spinal:
1. este localizat pe traiectul rădăcinii motorii a nervului spinal
2. este localizat pe traiectul rădăcinii anterioare a nervului spinal
3. este localizat pe traiectul rădăcinii senzitive a nervului spinal
4. este localizat atât pe traiectul rădăcinii posterioare cât și anterioare a nervului spinal
5. este localizat pe traiectul rădăcinii posterioare a nervului spinal
Răspuns corect: 35
Legat de mușchii papilari, din ventriculul stâng, este adevărat că:
1. ancorează cuspisurile valvei tricuspide
2. lezarea acestora poate conduce la prolaps de valvă mitrală
3. se contractă în timpul sistolei ventriculare
4. vârful acestora este orientat spre vârful cordului
5. niciun răspuns corect
Răspuns corect: 23
Oasele au următoarele roluri:
1. în susținerea corpului și a locomoției
2. ca și sediu al organelor hematopoietice
3. în eliberarea spontană a substanțelor toxice
4. în hemoliză la copii
5. în metabolismul calciului și al electroliților
Răspuns corect: 125
Alegeți asocierile corecte:
1. solear - nervul fibular profund
2. semimembranos - nervul femural
3. biceps femural - nervul fibular comun
4. gastrocnemian - nervul tibial
5. niciun răspuns corect
Răspuns corect: 34
Următoarele secreții digestive conțin enzime ce acționează asupra amidonului:
1. secreția pancreatică
2. secreția gastrică
3. secreția salivară
4. secreția biliară
5. niciun răspuns corect
Răspuns corect: 13
Ureea:
1. se creează prin ciclul ureei
2. are rol în concentrarea urinii
3. se formează printr-un proces numit dezaminare, în care gruparea amino se desprinde de pe acizii grași
4. este un deșeu anorganic
5. niciun răspuns corect
Răspuns corect: 12
Alegeți afirmațiile greșite cu privire la structura spermatozoidului matur:
1. corpul conține un strat intern de mitocondrii
2. corpul conține un strat extern de filamente groase
3. extremitatea cefalică conține enzime cu rol în fertilizare
4. coada conține filamente groase înconjurate de înveliș membranos
5. niciun răspuns corect
Răspuns corect: 12
Despre celula musculară putem spune că:
1. conține calciu, la nivelul tubilor T
2. conține calciu, la nivelul reticulului sarcoplasmic
3. prezintă filamentele subțiri care conțin actină
4. prezintă miofilamente organizate în sarcomere
5. atinge celula nervoasă, la nivelul joncțiunii neuromusculare
Răspuns corect: 123
Selectați afirmațiile false:
1. articulațiile dintre corpurile vertebrale se numesc amfiartroze și au suprafețe articulare plane sau ușor convexe
2. osul palatin este un os pereche, care participă la alcătuirea viscerocraniului alături de maxilar, mandibular, nazal, temporal, lacrimal, vomer
3. fasciculul piramidal încrucișat stâng are originea în emisferul cerebral drept și realizează sinapsă cu motoneuronii cornului anterior medular stâng
4. persoanele cu sânge de grup AB, Rh negativ pot primi snge de la persoanele de grup B, Rh negativ și pot dona sânge la persoanele de grup AB, Rh negativ
5. neutrofilele reprezintă 52-62% din numărul total de leucocite
Răspuns corect: 123
Proteinele intervin în transportul transmembranar al:
1. Na+
2. glucozei
3. Ca2+
4. aminoacizilor
5. niciun răspuns corect
Răspuns corect: 1234
Un pacient ajunge cu wheezing în serviciul de urgență. Cauza poate fi:
1. amigdalita
2. creșterea numărului de neutrofile
3. eliberarea prostaglandinelor
4. fixarea IgE pe suprafața mastocitelor
5. niciun răspuns corect
Răspuns corect: 34
Pentru o soluție cu pH-ul 5, sunt false următoarele afirmații:
1. soluția este bazică
2. este mai acidă decât sucul pancreatic
3. are de 100 de ori mai mulți ioni de hidrogen decât o soluție neutră
4. este mai bazică în comparație cu lacrimile
5. niciun răspuns corect
Răspuns corect: 14
Colecistokinina:
1. produce relaxarea musculaturii vezicii biliare
2. este eliberată din celulele mucoasei duodenale
3. este eliberată din celulele mucoasei gastrice
4. produce contracția sfincterului Oddi
5. produce contracția musculaturii vezicii biliare
Răspuns corect: 25
Precizați care dintre următoarele substanțe îndeplinesc rol de hormon și mediator sinaptic:
1. noradrenalina
2. adrenalina
3. aldosteronul
4. STH
5. niciun răspuns corect
Răspuns corect: 12
Fructozo-6-fosfat este transformată în acidul-3-fosfogliceric trecând prin următorii compuși intermediari:
1. fructozo 1,6-difosfat
2. acidul oxaloacetic
3. C3H4O3
4. 3 fosfogliceraldehida
5. niciun răspuns corect
Răspuns corect: 14
Despre tensiunea superficială de la nivel pulmonar, este adevărat că:
1. favorizează expirația
2. produce forțe elastice pulmonare (de recul)
3. apare deoarece suprafața internă a alveolelor este acoperită de un strat subțire de lichid, iar în alveole există aer
4. produce forțe elastice pulmonare care stau la baza realizării inspirației
5. niciun răspuns corect
Răspuns corect: 123